Ուշադրության արժանի մյուս փաստը վերաբերում է ապահովագրական ընկերություններից փոխհատուցում ստանալու ցեղասպանության զոհերի իրավահաջորդների իրավունքին: 2013-ի հուլիսի 24-ին հրատարակված մի հաղորդագրություն նշում է, որ «Եղիայան, Կաբատեկ եւ Կիրակոս իրավաբանական գրասենյակները համատեղ հայտարարում են, որ բարեկամական մթնոլորտում հարթել են Աքսայի դատավեճի առնչությամբ իրենց միջեւ առաջացած տարաձայնությունները եւ Եղիայանի, Մահտեսյանի ու մյուսների դեմ հարուցված հայցը մերժված է»: «Մենք չպետք է աչքաթող անենք մեր գլխավոր նպատակը, որն էՙ արդարությունը վերահաստատել մեր զոհերի հետնորդների համար», ասել է այդ առթիվ Վ. Եղիայանը: